C 152/134
FI
Euroopan unionin virallinen lehti
6.4.2022
Euroopan talous- ja sosiaalikomitean lausunto aiheesta ”Ehdotus Euroopan parlamentin ja neuvoston direktiiviksi energiatehokkuudesta (uudelleenlaadittu)” (COM(2021) 558 final – 2021/0203 (COD)) (2022/C 152/22)
Esittelijä: Alena MASTANTUONO
Lausuntopyyntö
Euroopan parlamentti, 13.9.2021 Euroopan unionin neuvosto, 20.9.2021
Oikeusperusta
Euroopan unionin toiminnasta tehdyn sopimuksen 194 artiklan 2 kohta ja 304 artikla
Vastaava jaosto
Liikenne, energia, perusrakenteet, tietoyhteiskunta
Hyväksyminen täysistunnossa
9.12.2021
Täysistunnon nro
565
Äänestystulos (puolesta / vastaan / pidättyi äänestämästä) 118/1/3
1.
Päätelmät ja suositukset 1.1 ETSK suhtautuu myönteisesti ehdotukseen energiatehokkuusdirektiivin uudelleenlaatimisesta, sillä siinä käsitellään toiminta-alaa, joka on avainasemassa täydellisen hiilestä irtautumisen saavuttamiseksi EU:n taloudessa ja yhteiskunnassa.
1.2 ETSK suhtautuu myönteisesti EU:n uuden tavoitteen sitovaan luonteeseen.
ETSK on tietoinen siitä, että yhä vaativammat EU:n tason tehokkuustavoitteet, joiden mukaan jäsenvaltioiden on vähennettävä energiankulutusta yhdeksän prosenttia vuoteen 2030 mennessä vuoden 2020 viiteskenaarion ennusteisiin verrattuna, ovat haastavia ja kunnian­ himoisia.
Vuoden 2020 edistymisraportin (1) mukaan vain 12 jäsenvaltiota on enemmän tai vähemmän saavuttanut vuoden 2020 ohjeelliset kansalliset tavoitteensa.
1.3 Covid-19-pandemia on vaikuttanut kielteisesti EU:n yhteisiin toimiin, ja sillä on varmasti muitakin seurauksia korkeampien tavoitteiden saavuttamista ajatellen.
Ohjeellisten kansallisten panosten saavuttaminen edellyttää lisäponniste­ luja kaikilta jäsenvaltioilta, ja kunkin jäsenvaltion erilaiset olosuhteet olisi otettava huomioon.
1.4 ETSK toistaa eurooppalaista ilmastolakia käsittelevässä lausunnossaan (2) esittämänsä kannan, jonka mukaan tavoitteena tulisi olla vähentää kasvihuonekaasupäästöjä mahdollisimman paljon siten, että sosioekonomiset kustannukset ovat mahdollisimman alhaiset.
ETSK suosittaa, että entistä tehokkaamman energiaympäristön edistämiseksi yhdistellään tarvittaessa asianmukaisesti säänneltyjen markkinoiden kannalta yhteensopivia välineitä ja sääntelytoimenpiteitä, myös rahoitusvälineitä monivuotisen rahoituskehyksen ja Next Generation EU -välineen tuella.
1.5 ETSK suhtautuu myönteisesti ehdotetussa uudelleenlaaditussa energiatehokkuusdirektiivissä esitettyyn julkisen sektorin, myös paikallis- ja alueviranomaisten, johtavaan rooliin ja korostaa, että tämä edellyttää riittävää taloudellista ja teknistä tukea sekä koulutettua henkilöstöä.
Komitea kannattaa peruskorjauksiin ja energiankulutuksen vähentämiseen liittyviä toimenpiteitä, joihin julkisen sektorin on määrä ryhtyä, ja katsoo, että ne auttavat rakennusalaa, erityisesti pk-yrityksiä, ja kannustavat kehittämään ja ottamaan käyttöön uusia teknologioita sekä luomaan työpaikkoja perusparannusaaltostrategian puitteissa.
1.6 ETSK myös arvostaa sitä, että kuluttajien informoimiseen ja heidän vaikutusmahdollisuuksiensa lisäämiseen kiinnitetään entistä enemmän huomiota esimerkiksi sopimusvaatimusten tai selkeän ja ymmärrettävän kielen käytön alalla.
Komitea painottaa kansalaisyhteiskunnan tärkeää roolia tiedotuskampanjoissa energiatehokkuuden hyödyistä.
(1) (2)
COM(2020) 564 final.
EUVL C 364, 28.10.2020, s. 143.